  Анжелика Тихонова корреспондент 4-тӥ коньывуонлы Удмуртиын коронавирус инфекциен 276 выль черламъёсты пусйизы. Висьыны усемъёс пӧлын 23 пиналъёс но 65 арессэс ортчем 63 арлыдоос. Со сярысь элькунысь оперативной штаб ивортӥз. Диагноззы Ижкарын 142 улӥсьёслэн зэмаз, Глазкарын – 31, Воткаын – 14, Сарапулын – 13, Дэри ёросын – 12, Балезино, Ува ёросъёсын – быдэн 10, Можгаын, Сюмси ёросын – быдэн куать, Шаркан, Кез ёросъёсын – быдэн вить, Алнаш ёросын – ньыль, Сьӧлта, Можга, Кияса ёросъёсын – быдэн куинь, Каракулино, Кизнер ёросъёсын – быдэн кык, Вавож, Камбарка, Пичи Пурга, Глаз, Юкаменск ёросъёсын – быдэн одӥг. 192 мурт висёнэз вормиз. 27 адями улонысь кошкиз. Кышномуртъёслы 41, 64, 69, кыкезлы 72, кыкезлы 73, 79, 82, кыкезлы 83, 84, 85, 87 арес вал, воргоронъёслы – 38, 57, 59, 61, 64, 65, 67, 76, 77, 79, 82, 91, 94 арес Туннэ нуналлы Удмуртиын коронавиурсэн черлан 54 сюрс 519 учыр лабораториосын зэматэмын. 43 сюрс 972 адями йӧназ, 2 сюрс 128 мурт улонысь кошкиз. Та дыре 541 висисьёслэн тазалыксы секыт лыдъяське. Оглом элькунын коронавируслы 1 миллион 776 сюрс 7 эскеронъёс ортчытӥзы ни, берло нуналскын – 8 сюрс 688. Коронавирус инфекцилэсь прививка 398 сюрс 588 адями пуктӥз, со пӧлысь 327 сюрс 273 мурт кыкетӥ компонентсэ но басьтӥз ни. Тегъёс: Тазалык Ижкар Удмуртия коронавирус  